अक्सर स्मोकिंग करनेवालों को 'स्मोकर्स कफ' से शुरू होने वाली समस्याएं आगे जाकर CODP यानी क्रोनिक ऑब्सट्रक्टिव पल्मनरी डिजीज, अस्थमा से लेकर लंग्स कैंसर तक की समस्याएं हो सकती हैं। अगर आपके पापा स्मोकिंग नहीं करते हैं तो भी उम्र के इस पड़ाव पर एक बार चेस्ट का एक्स-रे करा लें, जोकि करीब 200-250 रुपए में हो जाता है। और अगर वह लंबे समय (करीब 20 साल या ज्यादा) से स्मोकिंग करते रहे हैं तो उनका पल्मनरी फंक्शन टेस्ट (PFT) कराएं। इसमें कई तरह के टेस्ट होते हैं और कीमत करीब 1500-1600 रुपए होती है। सिगरेट पीना शुरू करने के 20 साल बाद सीने का सीटी स्कैन कराना भी जरूरी होता है। इसकी कीमत करीब 2000-2500 रुपए होती है।